CELEX: E2020P0001
Language: mt
Date: 2020-03-03 00:00:00
Title: Talba għal Opinjoni Konsultattiva mill-Qorti tal-EFTA minn Norges Høyesterett datata t-3 ta’ Marzu 2020 fil-kawża Abdulkerim Kerim vs il-Gvern Norveġiż (Il-Kawża E-1/20) 2020/C 218/08

2.7.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 218/13
            
         
      Talba għal Opinjoni Konsultattiva mill-Qorti tal-EFTA minn Norges Høyesterett datata t-3 ta’ Marzu 2020 fil-kawża Abdulkerim Kerim vs il-Gvern Norveġiż
      (Il-Kawża E-1/20)
      (2020/C 218/08)
      Saret talba lill-Qorti tal-EFTA datata t-3 ta’ Marzu 2020 minn Norges Høyesterett (il-Qorti Suprema tan-Norveġja), li waslet fir-Reġistru tal-Qorti fit-3 ta’ Marzu 2020, għal Opinjoni Konsultattiva fil-kawża Abdulkerim Kerim vs il-Gvern Norveġiż rigward id-domandi segwenti:
      Liema kriterji għandhom ikunu l-bażi biex jiġi ddeterminat jekk wieħed huwiex jiffaċċja żwieġ ta’ konvenjenza kopert mir-regola tal-abbuż fl-Artikolu 35 tad-Direttiva 2004/38/KE? Ikun utli jekk il-Qorti tal-EFTA tkun tista’ tikkummenta b’mod speċjali dwar dan li ġej:
      
                  (a)
               
               
                  L-intenzjoni soġġettiva taċ-ċittadin taż-ŻEE li jidħol fiż-żwieġ hija sinifikanti biex jiġi ddeterminat jekk wieħed huwiex jiffaċċja żwieġ ta’ konvenjenza?
               
            
                  (b)
               
               
                  Jekk l-intenzjoni taċ-ċittadin ta’ pajjiż terz hija l-fattur ewlieni biex jiġi ddeterminat jekk wieħed huwiex jiffaċċja żwieġ ta’ konvenjenza skont it-tifsira tad-Direttiva, huwa meħtieġ li x-xewqa taċ-ċittadin ta’ pajjiż terz għal dritt ta’ residenza tkun l-uniku skop biex jidħol fiż-żwieġ, jew huwa biżżejjed li dan ikun l-iskop ewlieni li jidħol fiż-żwieġ?